Kuolema

**Kuolema** on elämän valintojen väistämätön lopputulos. Jokainen kohtaa sitä elämänsä aikana ja jokaisen elämä päättyy siihen. Ne Pece -sarja sisältää yllättävän vähän kuolemaa kun ottaa huomioon, että yli puolet sarjasta on pelkkää mätkintää ja mäiskettä. Kun joku epäonnekas sattuu potkaisemaan tyhjää, on kyseessä lähes aina joko nimetön merisotilas, tusinamerirosvo tai siviili satojen muiden joukossa.

## Merkittävän hahmon kuolema

Jostain syystä Ne Pece -sarjassa lähes kaikki merkittävien hahmojen kuolemat sijoittuvat ajalle ennen sarjan nykyhetkeä. Tästä johtuen flashbackit ovat täynnä synkistelyä, joissa etenkin Olkihatuille tärkeitä henkilöitä kuolee runsaasti. Nykyhetkessä kuolemia tapahtuu vain harvakseltaan, ja ne ovat edelleen laskettavissa yhden käden sormin. Tästä syystä nykyistä menoa ja meininkiä pidetään varsin nössönä, ja toisinaan vihaisimmat sarjan kritisoijat viskovat ilmoille maininnan *plot armoreista,* jotka suojelevat päähenkilöitä mahdottomiltakin tilanteilta.

Epäonnekkaat pääsarjassa ennen timeskipiä ja timeskipin jälkeen kuolleet ovat:

* Merivoimien sotilas Marinefordin kadulla
* Portgas D. Ace
* Valkoparta
* Vergo
* Monet

Heidän lisäksi puhtaasti Ne Pecessä:

* Yama - Katosi mystisesti Läskien kerhon tiloista ja löytyi hukkuneena rannalta.
* Nelson Royale - Kuoli sairaalloiseen lihavuuteensa.
* Rika - Akainu maistoi Rikan makeita riisipalloja ja hänen määräyksestä Rikan pää seivästettiin.
* Suu - Conis seivästi lemmikkinsä ja sytytti lisäksi palamaan.
* Nami - Hän koetti onneaan kirottua miekkaa vastaan ja hävisi.
* Viisi johtotähteä - Yhden heistä huhutaan kuolleen, mutta varmuutta ei ole, kuka heistä.

## Kuoleman jälkeen

Kun merkittävä hahmo kuolee, on hänellä mahdollisuus palata maan päälle kummittelemaan. Kummituksena hän voi jatkaa typeriä fetissejään kuin aina ennenkin, ja liikkua ilman rajoituksia minne mielii. Tämä toisinaan ärsyttää elävien kirjoissa olevia, ja siksi osasta kummituksista yritetään päästä kuumeisesti eroon. Tästä syystä sieluja tuhoavat metodit kuten Brookin pirunmarja tai Mihawkin haamuansa ovat hamuttua tavaraa.

Toisinaan Ne Pece jutut menevät niin randomiksi, että hahmot vain päättävät kuolla muuten vain. Mikä tästä tekee outoa on se, että he voivat myös päättää olevansa jälleen elossa ilman sen kummempia selittelyjä. Itse asiassa vaikka joku toinen hahmo tappaisi toisen, voivat he silti selittämättömästä syystä palata myöhemmin eloon kuin mitään ei olisi tapahtunut. Tästä esimerkkejä ovat Usoppin paluu sen jälkeen kun Zoro söi tämän, tai kun Luffy pilkkoontui palasiksi Crocodilen pyyhekumitehtaalla.

Haamuina ovat kummitelleet ainakin seuraavat hahmot:

* Valkoparta - Nauttii toisinaan olostaan myös lampunhenkenä.
* Jaguar D. Saul - Mihawk imaisi hänet haamuansaansa.
* Bellemere - Brook viilsi hänet auki.

## Noloin kuolema

Kuinan kuolema on huutonaurua herättänyt tapaus, sillä se on ehkä säälittävin kaikista mahdollisista. Eräänä iltana Kuinan kiivetessä portaita tämä liukastui, taittoi niskansa ja kuoli. Tästä humoristisen tekee se, että fyysisesti heikot hahmot kuten Usopp voivat ottaa neljän tonnin lekasta päähän tai hypätä puolen kilometrin pudotuksia, mutta Kuina, joka pyrki parhaaksi miekkamestariksi, kuoli pienestä niskaan kohdistuneesta iskusta.